ಕೃಷ್ಣನ್ ಶಶಿಕಿರಣ್

ಕೃಷ್ಣನ್ ಶಶಿಕಿರಣ್ (ತಮಿಳು:கிருஷ்ணன் சசிகிரண்; ಜನನ ೭ ಜನವರಿ ೧೯೮೧) ಒಬ್ಬ ಭಾರತೀಯ ಚೆಸ್ ಗ್ರ್ಯಾಂಡ್ ಮಾಸ್ಟರ್.

ಅವರು ವಿಶ್ವ ಚೆಸ್ ಚಾಂಪಿಯನ್‌ಶಿಪ್ ೨೦೧೩ ರಲ್ಲಿ ವಿಶ್ವನಾಥನ್ ಆನಂದ್ ಅವರ ಸೆಕೆಂಡು ಮಾಸ್ಟರ್ ಗಳಲ್ಲಿ ಒಬ್ಬರಾಗಿದ್ದರು.

ಚೆಸ್ ವೃತ್ತಿ
ಮದ್ರಾಸ್‌ನಲ್ಲಿ ಜನಿಸಿದ ಶಶಿಕಿರಣ್ ಅವರು ೧೯೯೯ರಲ್ಲಿ ಮೊದಲ ಬಾರಿಗೆ ಭಾರತೀಯ ಚೆಸ್ ಚಾಂಪಿಯನ್‌ಶಿಪ್ ಅನ್ನು ಗೆದ್ದರು ಮತ್ತು ೨೦೦೨, ೨೦೦೩, ಮತ್ತು ೨೦೧೩ರಲ್ಲಿ ಮತ್ತೊಮ್ಮೆ ಗೆದ್ದರು. ಇವರು ೧೯೯೯ರಲ್ಲಿ, ವಿಯೆಟ್ನಾಂನಲ್ಲಿ ನಡೆದ ಏಷ್ಯನ್ ಜೂನಿಯರ್ ಚೆಸ್ ಚಾಂಪಿಯನ್‌ಶಿಪ್ ಅನ್ನು ಕೂಡ ಗೆದ್ದರು. ಶಶಿಕಿರಣ್ ಇವರು ೨೦೦೦ರಂದು ಕಾಮನ್‌ವೆಲ್ತ್ ಚಾಂಪಿಯನ್‌ಶಿಪ್‌ನಲ್ಲಿ ಗ್ರ್ಯಾಂಡ್‌ಮಾಸ್ಟರ್ ಪ್ರಶಸ್ತಿಯ ಅವಶ್ಯಕತೆಗಳನ್ನು ಪೂರ್ಣಗೊಳಿಸಿದರು. ೨೦೦೧ರಲ್ಲಿ, ಅವರು ಪ್ರತಿಷ್ಠಿತ ಹೇಸ್ಟಿಂಗ್ಸ್ ಅಂತರರಾಷ್ಟ್ರೀಯ ಚೆಸ್ ಪಂದ್ಯಾವಳಿಯನ್ನು ಗೆದ್ದರು. ೨೦೦೩ರಲ್ಲಿ, ಅವರು ೪ನೇ ಏಷ್ಯನ್ ಇಂಡಿವಿಜುವಲ್ ಚಾಂಪಿಯನ್‌ಶಿಪ್ ಮತ್ತು ಕೋಪನ್ ಹ್ಯಾಗನ್‌ನಲ್ಲಿ ನಡೆದ ಪಾಲಿಟಿಕನ್ ಕಪ್ ಅನ್ನು ಗೆದ್ದರು. ೨೦೦೫ರಲ್ಲಿ ಮಾಲ್ಮೊ ಮತ್ತು ಕೋಪನ್‌ಹೇಗನ್‌ನಲ್ಲಿ ನಡೆದ  ಸಿಗೆಮನ್, ಕೋ ಚೆಸ್ ಟೂರ್ನಮೆಂಟ್‌ನಲ್ಲಿ ಶಶಿಕಿರಣ್ ಜಾನ್ ತಿಮ್ಮನ್‌ರೊಂದಿಗೆ ಮೊದಲ ಸ್ಥಾನವನ್ನು ಗಳಿಸಿದರು.

೨೦೦೬ರಲ್ಲಿ, ಇವರು ಮಾಸ್ಕೋದಲ್ಲಿ ನಡೆದ ಏರೋಫ್ಲಾಟ್ ಓಪನ್‌ನಲ್ಲಿ ಬಾದೂರ್ ಜೊಬವಾ, ವಿಕ್ಟರ್ ಬೊಲೊಗನ್ ಮತ್ತು ಶಖ್ರಿಯಾರ್ ಮಮೆಡಿಯಾರೋವ್ ಅವರೊಂದಿಗೆ ಟೈಬ್ರೇಕ್ ಸ್ಕೋರ್‌ನಲ್ಲಿ ಮೂರನೇ ಸ್ಥಾನವನ್ನು ಗಳಿಸಿದರು. ನಂತರ ಅದೇ ವರ್ಷದಲ್ಲಿ, ೨೦೦೬ರ ಏಷ್ಯನ್ ಗೇಮ್ಸ್ ತಂಡದ ಈವೆಂಟ್‌ನಲ್ಲಿ ಶಶಿಕಿರಣ್ ಚಿನ್ನದ ಪದಕವನ್ನು ಗೆದ್ದರು. ಅವರ ಯಶಸ್ಸಿಗಾಗಿ ತಮಿಳುನಾಡು ಸರ್ಕಾರ ಅವರಿಗೆ ೨೦ ಲಕ್ಷ ರೂಪಾಯಿಗಳ ಚೆಕ್ ಅನ್ನು ನೀಡಿತು. ೨೦೦೨ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಸಹ ನೀಡಲಾಯಿತು. ಜನವರಿ ೨೦೦೭ರ ಎಫ್‍ಐಡಿಇ ರೇಟಿಂಗ್ ಪಟ್ಟಿಯಲ್ಲಿ, ಶಶಿಕಿರಣ್ ೨೭೦೦ರ ಎಲೋ ರೇಟಿಂಗ್‌ನೊಂದಿಗೆ ವಿಶ್ವದ ೨೧ನೇ ಶ್ರೇಯಾಂಕವನ್ನು ಹೊಂದಿದ್ದರು.Topalov still tops the list, Anand four points behind, ChessBase. ಇವರು ಎಲೋ ರೇಟಿಂಗ್ ೨೭೦೦ಅನ್ನು ತಲುಪಿದ ಭಾರತದ ಎರಡನೇ ಚೆಸ್ ಆಟಗಾರರಾಗಿದ್ದರು.It's a dream come true for Sasikiran, The Hindu.

ಡಿಸೆಂಬರ್ ೨೦೦೮ ರಲ್ಲಿ, ಅವರು ಸಿಟಿ ಆಫ್ ಪ್ಯಾಂಪ್ಲೋನಾ ಅಂತರಾಷ್ಟ್ರೀಯ ಚೆಸ್‍ನಲ್ಲಿ ೧೬ ಪಂದ್ಯಾವಳಿಯನ್ನು ಗೆದ್ದರು. Sasikiran triumphs, The Hindu. ೨೦೦೯ರಲ್ಲಿ, ಅವರು ಆಂಟ್‌ವರ್ಪ್‌ನಲ್ಲಿ ಎಟಿಯೆನ್ನೆ ಬ್ಯಾಕ್ರೋಟ್‌ರೊಂದಿಗೆ ೨ನೇ-೩ನೇ ಸ್ಥಾನಕ್ಕೆ ಸಮನಾದರು.

ಮೇ ೨೦೧೧ ರಲ್ಲಿ, ಮೂರು ಆಟಗಾರರು ೭/೯ ಪಾಯಿಂಟ್‌ಗಳಲ್ಲಿ ಮುಗಿಸಿದ ನಂತರ, ಶಶಿಕಿರಣ್ ಅವರು ವೆಸ್ಲಿ ಸೋ ಮತ್ತು ಬು ಕ್ಸಿಯಾಂಗ್‌ಝಿ ವಿರುದ್ಧ ಟೈಬ್ರೇಕ್‌ನಲ್ಲಿ ಮಶ್ಹದ್‌ನಲ್ಲಿ ಏಷ್ಯನ್ ಬ್ಲಿಟ್ಜ್ ಚೆಸ್ ಚಾಂಪಿಯನ್‌ಶಿಪ್ ಗೆದ್ದರು.Asian Individual Open Blitz Chess Championship 2011 Chess-Results ಅದೇ ವರ್ಷದ ಅಕ್ಟೋಬರ್‌ನಲ್ಲಿ, ಅವರು ೧೫ ನೇ ಕಾರ್ಸಿಕನ್ ಸರ್ಕ್ಯೂಟ್‌ನ ಮುಕ್ತ ವಿಭಾಗದಲ್ಲಿ ಮೊದಲನೆಯದನ್ನು ಸ್ಪಷ್ಟಪಡಿಸಿದರು. ಅವರು ಕಾರ್ಸಿಕಾ ಮಾಸ್ಟರ್ಸ್ ನಾಕೌಟ್ ರ್ಯಾಪಿಡ್ ಟೂರ್ನಮೆಂಟ್‌ನ ಸೆಮಿ-ಫೈನಲ್ ಹಂತವನ್ನು ತಲುಪಿದರು, ಅಂತಿಮವಾಗಿ ವಿಜೇತ ಆನಂದ್‌ ಅವರೊಂದಿಗೆ ಸೋತರು.

೨೦೧೪ರಲ್ಲಿ ಟ್ರೊಮ್ಸೋದಲ್ಲಿ ನಡೆದ ಚೆಸ್ ಒಲಿಂಪಿಯಾಡ್‌ನಲ್ಲಿ ಅವರು ಮೂರು ಬೋರ್ಡ್‌ನಲ್ಲಿ ೭.೫/೧೦ ಅಂಕಗಳಿಸಿದ ಭಾರತ ತಂಡಕ್ಕೆ ಕಂಚಿನ ಪದಕವನ್ನು ಗೆಲ್ಲಲು ಸಹಾಯ ಮಾಡಿದರು. ಶಶಿಕಿರಣ್ ಬೋರ್ಡ್ ಮೂರರಲ್ಲಿ ವೈಯಕ್ತಿಕ ಬೆಳ್ಳಿ ಪದಕವನ್ನೂ ಗೆದ್ದರು.

ವೈಯಕ್ತಿಕ ಜೀವನ
ಶಶಿಕಿರಣ್ ಅವರು ಚೆನ್ನೈನ ನಂಗನಲ್ಲೂರಿನ ಮಾಡರ್ನ್ ಸೀನಿಯರ್ ಸೆಕೆಂಡರಿ ಶಾಲೆಯಲ್ಲಿ ತಮ್ಮ ಶಿಕ್ಷಣವನ್ನು ಪೂರ್ಣಗೊಳಿಸಿದರು.

ಅವರು ರಾಧಿಕಾ ಅವರನ್ನು ಮದುವೆಯಾದ್ದರು.

ಪತ್ರವ್ಯವಹಾರ ಚೆಸ್
ಕೃಷ್ಣನ್ ಶಶಿಕಿರಣ್ ಕೂಡ ಅತ್ಯಂತ ಯಶಸ್ವಿ ಪತ್ರವ್ಯವಹಾರ ಚೆಸ್ ಆಟಗಾರ. ೨೦೧೫ ರಲ್ಲಿ, ಅವರು ಇಂಟರ್ನ್ಯಾಷನಲ್ ಮಾಸ್ಟರ್ (IM) ಶೀರ್ಷಿಕೆಯನ್ನು ಸಾಧಿಸಿದರು ಮತ್ತು ೨೦೧೬ ರಲ್ಲಿ ಅವರು ಹಿರಿಯ ಇಂಟರ್ನ್ಯಾಷನಲ್ ಮಾಸ್ಟರ್ ಆದರು. Sasikiran at ICCF

ಉಲ್ಲೇಖಗಳು

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಚದುರಂಗ
ವರ್ಗ:ಆಟಗಾರ